สวัสดีค่ะ หนูปกติกินยาคุม21เม็ดอยู่แล้วกินมาแผงที่4แล้วค่ะ กินตรงเวลาตลอด แต่อยู่ๆก้เกิดอาการคลื่นไส้แล้วอาเจียนตอนเช้าและตอนเย็นค่ะ แล้วก้ท้องเสียเป็นนํ้า อยากทราบว่าเป็นเพราะอาหารเป็นพิษหรืออาการท้องหรือป่าวคะ
สวัสดีค่ะ อาการคลื่นไส้ และท้องเสีย อาจเกิดจากอาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย หรืออาจเกิดจากลำไส้อักเสบหรือลำไส้แปรปรวน แต่มักเป็นเรื้อรัง ส่วนเรื่องการตั้งครรภ์นั้นไม่น่าจะมีท้องเสียค่ะ และถ้าได้กินยาคุมกำเนิดอย่างสม่ำเสมอมีโอกาสตั้งครรภ์ได้น้อยมากๆแนะนำว่าถ้าอาเจียนออกมาภายใน 30 นาทีหลังกินยาคุม ควรจะไปซื้อยาคุมแบบเดียวกันมากินเพิ่มชดเชยเข้าไปนะคะการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด ถ้าไม่สบายใจ อาจซื้อชุดตรวจการตั้งครรภ์ทางปัสสาวะมาตรวจยืนยันเบื้องต้นให้ผลบวกได้ 10-14 วันหลังปฏิสนธิ